  Майя Бывальцева Таяз арын Удмуртие выль школа автобусъёс но ӝог эмъюрттэт сётонъя машинаос вуозы. Со понна коньдонэз кун кивалтэт Россиысь промышленностья но вузкаронъя министерстволы резерв фондысь висъялоз. Сыӵе косэт Росси кивалтэтлэн нимлыко сайтаз шараямын. Озьы Удмуртие ӝог эмъюрттэт сётонъя 10 машинаос но 21 школа автобусъёс вуозы. Соосты кунысь автомобиль поттӥсь тужгес бадӟым предприятиос сётозы – «Автомобильный завод «ГАЗ», «УАЗ», «Форд Соллерс», «ПАЗ», «КАВЗ» но «ВОЛГАБАС» огазеяськонъёс. Пусъём, Россиысь улосвылъёслы оглом 1 сюрс 200 школа автобусъёс но 800 эм машинаос сётозы, ваньмыз 5 миллиард манет тыр.   Тегъёс: Тазалык Дышетон Автобус Удмуртия Россия  